**Aishi Zidan** on suomalainen toimittaja, joka työskentelee Ylen ulkomaantoimittajana. Hänen isänsä on palestiinalainen ja äitinsä suomalainen. Hänen äidinkielensä on kuitenkin suomi ja hän on alkanut opiskella arabiaa vasta aikuisena.

Elämä
-----

Zidanin vanhemmat tapasivat ollessaan Unkarissa yliopistossa opiskelemassa. Hänen isänsä on Palestiinasta kotoisin oleva Hakim ja hänen äitinsä on suomalainen Heidi. He joutuivat menemään Ruotsissa naimisiin, jotta hänen isänsä olisi saanut viisumin Suomeen, koska tuohon aikaan Suomeen oli vaikea päästä. Zidan syntyi vuonna 1986 Helsingin kätilöopistolla. Hänellä on kolme myöhemmin syntynyttä siskoa. Hänen isoisänsä on Aarno Aitamurto.

Zidanin on parisuhteessa kansanedustaja Ozan Yanarin kanssa ja heillä on yhteinen lapsi.

Opiskelu
--------

Zidan on opiskellut Helsingin yliopistossa Lähi-idän tutkimusta ja sosiologiaa sekä käynyt Sanoman toimittajakouluun. Hän oli toimittajakoulun aikana työharjoittelussa Ilta-Sanomissa ja Helsingin Sanomissa.

Toimittajan työ
---------------

Zidan aloitti 24-vuotiaana työt Helsingin Sanomien ulkomaantoimittajana ja teki juttuja Lähi-idästä. Vuoden 2016 alussa hän meni töihin tiedoittajaksi Amnesty Internationaliin. Vuoden 2017 lokakuussa hän aloitti puolen vuoden työn Ylellä Lähi-idän kirjeenvaihtajana Jerusalemissa.

Kun hän kirjeenvaihtajana ollessaan oli menossa Israelin pääministerin Benjamin Netanjahun kansliaan seuraamaan Yhdysvaltain varapresidentin Mike Pencen lehdistötilaisuutta hän joutui turvatarkastukseen joka tehtiin käsin ja metallinpaljastimella. Sen jälkeen vaadittiin että hän olisi vielä riisunut rintaliivinsä mistä hän kieltäytyi sillä seurauksella ettei häntä päästetty tilaisuuteen. Ulkoministeriö oli yhteydessä Israelin viranomaisiin mutta keskustelujen sisällöstä ei ole kerrottu julkisuudssa.

Tämä tapahtuma ja Zidanin kriisialueilla tekemä uutisten välitys tavallisten ihmisten arjesta vaikuttivat siihen että vuonna 2018 Journalistiliitto palkitsi hänet *Sananvapauden kunniastipendeillä* ja siihen liittyvällä *Sananvapauden miekalla*. Stipendin arvo on 5 000 euroa ja sen myöntää Journalistiliitto jäsenelle joka on "*toiminut journalistina erityisen ansiokkaasti ja esimerkillisesti.*"

Lähteet
-------

1. ↑  Suominen, Heli: "Luotiliivit ovat vielä henkarissa" – Mediataloissa panostetaan kriisialueilta raportointiin, mutta Irakiin ei olla hötkyilemässä *Yle Uutiset*.  11.1.2020. Viitattu 11.1.2020.
2. 1 2  Honkonen, Marja: Läheltä näkee tarkemmin *Journalisti*.  18.8.2017.  Arkistoitu 11.1.2020. Viitattu 11.1.2020.
3. 1 2 3 4  Liimatainen, Sanna: Helsingissä syntynyt Aishi Zidan saa jatkuvasti vastata kysymykseen: "Mistä olet kotoisin?" *Kodin Kuvalehti*.  27.1.2017. Viitattu 11.1.2020.
4. ↑  Pylvänäinen, Laura: Kansanedustaja Ozan Yanarista tuli isä –"Rakkauden määrän paljoutta ei voi kuvailla" *Ilta-Sanomat*.  2.11.2018. Viitattu 11.1.2020.
5. ↑  Heiskanen, Heikki: Yle lähettää kirjeenvaihtajan Jerusalemiin *Yle Uutiset*.  17.7.2017. Viitattu 11.1.2020.
6. ↑  Vesala, Olli: Ylen ulkomaantoimituksen päällikkö pitää kirjeenvaihtajan kohtelua Israelissa hyvin asiattomana *Keskisuomalainen*.  23.01.2018. Viitattu 11.1.2020.
7. ↑  Ulkoministeriö ollut yhteydessä Israelin viranomaisiin toimittajan hyppyyttämisen takia *Turun Sanomat*.  24.1.2018. Viitattu 11.1.2020.
8. ↑  Haapalainen, Manu: Sananvapauden miekat Jarno Liskille ja Aishi Zidanille *Suomen Journalistiliitto*.  13.12.2018. Viitattu 11.1.2020.

Aiheesta muualla
----------------

* Zidan, Aishi: Palestiinalainen tätini ihmettelee, miksi en tahdo tulla kylään joka viikonloppu – Välimerellinen läheisyys voi tuntua suomalaisesta läkähdyttävältä *Yle Uutiset*.  19.3.2018. Viitattu 11.1.2020.
* Ylen aamu-tv: Ylen Lähi-idän kirjeenvaihtaja Aishi Zidan *Ylen aamu*.  27.9.2017. Viitattu 11.1.2020.